b'\n_START_ARTICLE_\nEritrejsko-etiopijski rat\n_START_SECTION_\nPovijest sukoba\n_START_PARAGRAPH_\nUjedinjeni narodi su odlu\xc4\x8dili 1950. da biv\xc5\xa1a talijanska kolonija Eritreja treba u\xc4\x87i u federaciju s Etiopijom._NEWLINE_Obje dr\xc5\xbeave bi imale isti status u federaciji, s izuzetkom da bi Etiopija preuzela obranu i vanjsku politiku zemlje. Federacija je od samog po\xc4\x8detka bila puna nesuglasica. Eritreja je u to vrijeme bila ekonomski i politi\xc4\x8dki najrazvijenija oblast Afrike ju\xc5\xbeno od Sahare, i trebala se ujediniti sa feudalnom carskom Etiopijom. _NEWLINE_Obje strane su smatrale situaciju neodr\xc5\xbeivom. Eritrejske stranke i sindikati su demonstrirali 1950-ih protiv etiopskog nepo\xc5\xa1tivanja federalnog ustava. Izme\xc4\x91u ostalog dolazi do zabrane eritrejske zastave, Etiopija je po\xc4\x8dela oporezivati Eritrejce, zarada iz eritrejskih luka je i\xc5\xa1la u etiopski dio federacije, a kori\xc5\xa1tenje eritrejskog jezika bilo je ograni\xc4\x8deno u korist slu\xc5\xbebenog etiopskog jezika._NEWLINE_Etiopski car, Haile Selassie, odgovara 1962. na proteste aneksijom Eritreje koja je tako postala provincija u Etiopiji._NEWLINE_Ve\xc4\x87 1961. izbija oru\xc5\xbeana pobuna u Eritreji zbog etiopskih ograni\xc4\x8denja. To je bio po\xc4\x8detak 30-o godi\xc5\xa1njeg oslobodila\xc4\x8dkog rata koji je trajao do svibnja 1991. i koji je bio najdu\xc5\xbei rat u povijesti Afrike._NEWLINE_Oko 65 000 eritrejskih vojnika poginulo je u borbama kao i desetine tisu\xc4\x87a civila. To je ostavilo velike posljedice na zemlju koja je imala oko 3,5 mil. stanovnika. Broj poginulih i povrije\xc4\x91enih etiopskih vojnika je nepoznat ali pretpostavlja se da se radi o nekoliko stotina tisu\xc4\x87a.\n_START_SECTION_\nRat\n_START_PARAGRAPH_\nTijekom 1998. dolazi do pogor\xc5\xa1anja odnosa izme\xc4\x91u ove dvije dr\xc5\xbeave. U oblasti oko naselja Badme, zapo\xc4\x8dinju oru\xc5\xbeane borbe u jesen 1998. Obje dr\xc5\xbeave su poja\xc4\x8dale vojnu prisutnost u oblasti. Kasnije 1998. dolazi do poja\xc4\x8danih ratnih sukoba na vi\xc5\xa1e frontova, s zra\xc4\x8dnim napadima na ciljeve daleko iza fronta._NEWLINE_Sukob je prerastao u rovovski rat. U ofanzivi u velja\xc4\x8di 1999. etiopske snage su zauzele Badme. U svibnju 2000., Etiopija zapo\xc4\x8dinje veliku ofenzivu pre\xc5\xa1av\xc5\xa1i preko grani\xc4\x8dne rijeke Mareb. Na sredi\xc5\xa1njici fronta dolazi tako\xc4\x91er do povla\xc4\x8denja eritrejskih snaga. Kao posljedica ovoga dolazi do okupacije velikih dijelova Eritreje od strane Etiopije. Obje strane posti\xc5\xbeu dogovar o primirju. U prosincu 2000. dolazi do potpisivanja mirovnog ugovora u Al\xc5\xbeiru.\n_START_SECTION_\nPosljedice rata\n_START_PARAGRAPH_\nPretpostavlja se da je u ratu poginulo najmanje 100 000 vojnika, 19 000 eritrejskih vojnika i nepoznat broj etiopskih. Etiopija nije nikada objavila slu\xc5\xbebeni broj poginulih. Osim toga Etiopija je okupirala \xc4\x8detvrtinu Eritreje, uni\xc5\xa1tila veliki dio eritrejske infrastrukture a oko 500 000 Eritrejaca postali su besku\xc4\x87nici. Ujedinjeni narodi i SAD su uspjeli uspostaviti primirje a zara\xc4\x87ene strane su potpisale mirovni ugovor. Odlu\xc4\x8deno je da Mirovne snage Ujedinjenih naroda patroliraju grani\xc4\x8dnim pojasom du\xc5\xbe etiopsko-eritrejske granice. Uspostavljena je 25 km demilitarizirana zona na eritrejskoj strani granice, grad Badme je trebao pripasti Eritreji, dok je Etiopija trebala platiti ratnu od\xc5\xa1tetu._NEWLINE_Etiopija odbija i dalje napustiti sporne oblasti, iako je Internacionalni sud u Haagu potvrdio da one pripadaju Eritreji i nastavlja okupaciju npr. Badmea._NEWLINE_Etiopija stalno optu\xc5\xbeuje Eritreju da podr\xc5\xbeava neke islamske militante grupe u Somaliji, poput Al-Shababa.'